James Caan

James Edmund Caan (26. maaliskuuta 1940 Bronx, New York, Yhdysvallat – 6. heinäkuuta 2022http://www.thewrap.com/james-caan-godfather-and-thief-actor-dies-at-82/) oli yhdysvaltalainen näyttelijä, joka oli Oscar-ehdokkaana Sonny Corleonen roolista elokuvassa Kummisetä. Kummisetä oli myös Caanin läpimurtoelokuva, ja hän esiintyi monissa merkittävissä elokuvissa 1970-luvulla. Huumeongelmien takia hän ei juurikaan esiintynyt 1980-luvulla, mutta Stephen Kingin romaaniin perustunut Piina nosti hänet uudestaan pinnalle. Vaikka Caan tunnettiinkin elokuvanäyttelijänä, hän aloitti uransa teatterista ja näytteli säännöllisesti televisiossa.

 Nuoruus ja uran alku 
James Caan syntyi kolmihenkiseen saksanjuutalaiseen perheeseen New Yorkin Bronxissa 26. maaliskuuta 1940. Hänen isänsä oli košer-lihakauppias Arthur Caan (1909–1986) ja äitinsä Sophie Caan (os. Falkenstein) (1915–2016).  Caan ei halunnut seurata isänsä jalanjälkijä ja pyrki nuorena urheilu-uralle. Hän pelasi amerikkalaista jalkapalloa Michiganin osavaltionyliopistossa, mutta vaihtoi ensimmäisen vuoden lopulla Hofstra-yliopistoon. Siellä hän kiinnostui näyttelemisestä ja tapasi muun muassa Francis Ford Coppolan, jonka kanssa teki myöhemmin elokuvia.

Caan valmistui New Yorkin Neighborhood Playhouse -teatterikoulusta, ja hänen ensimmäinen merkittävä roolinsa oli vuoden 1961 Broadway-näytelmästä Blood, Sweat and Stanley Poole. Caan teki tämän jälkeen joitakin pieniä elokuva- ja televisiorooleja. Hänen ensimmäinen pääosansa oli Howard Hawksin autourheiluelokuvassa Vauhtihurjat (1965). Sen jälkeen hän näytteli muun muassa Hawksin lännenelokuvassa El Dorado (1966) ja Robert Altmanin tieteiselokuvassa Askel avaruuteen (1967).

 Läpimurto Kummisedässä 
Caan sai vuonna 1969 roolin Coppolan elokuvasta Sadeihmisiä, ja hänen läpimurtoelokuvansa oli Coppolan ohjaama Kummisetä (1972), joka perustuu Mario Puzon romaaniin. Caan haki alkujaan Michael Corleonen rooliin, joka annettiin kuitenkin Coppolan vaatimuksesta Al Pacinolle. Caan sai kuitenkin näytellä Michaelin isoveljeä Sonny Corleonea, ja hän oli elokuvasta ehdolla parhaan miessivuosan Oscar-palkintoon.

Kummisedän jälkeen Caan sai 1970-luvulla useita rooleja isoista tuotannoista. Hän näytteli muun muassa elokuvassa Piru pakassa, Alan Arkinin kanssa poliisia buddy-elokuvassa Jästipääjeparit, dystooppisessa tieteiselokuvassa Rollerball, musikaalissa Funny Lady ja sotaelokuvassa Yksi silta liikaa. Caan oli myös ehdolla Emmyyn televisioelokuvasta Ystäväni Brian, jossa hän näyttelee syöpään kuolevaa amerikkalaisen jalkapallon pelaajaa Brian Piccoloa.

 1980-luvun vaikeudet ja paluu 
Caanin ura lähti 1980-luvulla alamäkeen. Caanin vaikuttivat hänen siskonsa kuolema ja runsas huumeiden käyttö. Caan oli ollut hyvin läheinen siskonsa Barbara Lickerin kanssa, joka kuoli vuonna 1981 leukemiaan. Caan alkoi tämän jälkeen käyttää kokaiinia ja hakeutui lopulta vieroitushoitoon. Hän jätti Robert Ludlumin Verirahat kesken kuvausten, eikä työskennellyt Hollywoodissa useaan vuoteen. Caan ajautui tuolloin talousvaikeuksiin. Hän kertoi myöhemmin, että hän oli tottunut tuossa vaiheessa elämäntyyliin, johon kuului naisia, huumeita ja biletystä.

Caanin seuraava Hollywood-elokuva oli Coppolan sotadraama Kiviset puutarhat (1987). Sen jälkeen hän näytteli muun muassa elokuvissa Muukalaiset ja Piina. Stephen Kingin samannimiseen romaaniin perustuva Piina nosti Caanin takaisin huipulle. Siinä hän näytteli kirjailijaa, joka joutuu sänkypotilaaksi pakkomielteisen fanin hoidettavaksi.

 Viimeiset vuodet 
pienoiskuva|300x300px|James Caan vuonna 2013.
Caanin ura jatkui 1990-luvulla tasaisesti, ja hän näytteli useissa erilaisissa elokuvissa. Hän esiintyi muun muassa Bette Midlerin kanssa kehutussa komediassa Eilen, tänään, ikuisesti (1991), mafiamiljonääriä elokuvassa Kuherruskuukausi Vegasissa (1992) ja jalkapallovalmentajaa The Programissa. Caanilla oli keskeinen rooli Wes Andersonin elokuvassa Lurjukset. Mafiosoja Caan näytteli jälleen komediassa Sinisilmä-Mickey ja draamassa The Yards. 2000-luvulla Caan oli mukana muun muassa Lars von Trierin avantgarde-elokuvassa Dogville, elokuvassa City of Ghosts, mysteerielokuvassa House of Jericho ja joulukomediassa Elf.

Caan näytteli vuosina 2003–2007 kasinopomoa Las Vegas -draamasarjassa. Hän ääninäytteli vuosina 2006 ja 2007 myös monissa Kummisetä-aiheisissa videopeleissä sekä palasi 2010-luvulla televisioon. Hän oli 2012 vierailevana näyttelijänä muun muassa Havaiji 5–0 -sarjassa, jossa näytteli hänen poikansa Scott Caan.

Caan kuoli sepelvaltimotaudin aiheuttamaan sydänkohtaukseen 6. heinäkuuta 2022.

 Yksityiselämä 
Caan oli neljä kertaa naimisissa ja sai viisi lasta, joista kuuluisin on Scott Caan, joka on seurannut isänsä jalanjälkiä näyttelijänä.Mgmchannel.com Caanin puoliso vuosina 1961–1966 oli Dee Jay Mathis, vuosina 1975–1976 Sheila Marie Ryan, vuosina 1990–1994 Ingrid Hajek ja vuosina 1995–2017 Linda Stokes.

Filmografia
Elokuvat
Vuosi Suomenkielinen nimi Alkuperäinen nimi Rooli Muuta 1963  Irma la Douce – pikku pariisitar  Irma la Douce  sotilas radion kanssa  kreditoimaton 1964  Kiikissä  Lady in a Cage  Randall Simpson O’Connell   1965  Kunniakkaat kaverukset  The Glory Guys  Anthony Dugan   Vauhtihurjat  Red Line 7000  Mike   1966  El Dorado  El Dorado  Mississippi   1967  Paholaisen kolmikko  Games  Paul Montgomery   1968  Askel avaruuteen  Countdown  Lee Stegler   Poikien sota  Journey to Shiloh  Buck Burnett   1969  Sukellusvene X-1  Submarine X-1  Richard Bolton   Sadeihmisiä  The Rain People  Jimmy Kilgannon (Killer)   1970  Rabbit, Run  Rabbit, Run  Rabbit Angstrom   1971  Rakasta minua, rakasta minua  T.R. Baskin  Larry Moore   Ystäväni Brian  Brian’s Song  Brian Piccolo  televisioelokuva 1972  Kummisetä  The Godfather  Sonny   1973  Slither  Slither  Dick Kanipsia   Iltaloma  Cinderella Liberty  John Baggs Jr.   1974  Piru pakassa  The Gambler  Axel Freed   Jästipääjeparit  Freebie and the Bean  Freebie   Kummisetä osa II  The Godfather: Part II  Sonny Corleone   1975  Funny Lady  Funny Lady  Billy Rose   Rollerball  Rollerball  Jonathan E.   Raakaa peliä villissä lännessä  Gone with the West  Jud McGraw   Tapporyhmä  The Killer Elite  Mike Locken   1976  Kunnon konnat  Harry and Walter Go to New York  Harry Dighby   1977  Yksi silta liikaa  A Bridge Too Far  kersantti Dohun   Uusi mies, uusi elämä  Un autre homme, une autre chance  David Williams   1978  Tuli ratsain vieras mies  Comes a Horseman  Frank ”Buck” Athearn   1979  1941 – Anteeksi, missä on Hollywood?  1941  merimies  kreditoimaton Toinen luku  Chapter Two  George Schneider   1980  Vahvemman oikeudella  Hide in Plain Sight  Thomas Hacklin   1981  Suurkaupungin lait  Thief  Frank   Les uns et les autres  Les uns et les autres  Jack Glenn/Jason Glenn   1982  Suutele minua jäähyväisiksi  Kiss Me Goodbye  Jolly   1987  Kiviset puutarhat  Gardens of Stone  Clell Hazard   1988  Muukalaiset  Alien Nation  Matthew Sykes   1990  Dick Tracy  Dick Tracy  Spaldoni   Piina  Misery  Paul Sheldon   1991  The Dark Backward  The Dark Backward  tohtori Scurvy   Eilen, tänään, ikuisesti  For the Boys  Eddie Sparks   1992  Kuherruskuukausi Vegasissa  Honeymoon in Vegas  Tommy Korman   1993  The Program  The Program  Sam Winters   Flesh and Bone  Flesh and Bone  Roy Sweeney   1995  A Boy Called Hate  A Boy Called Hate  Jim   1996  Kätketyn kullan maa  North Star  Sean McLennon   Lurjukset  Bottle Rocket  Henry   Eraser – suojelija  Eraser  Robert Deguerin   Bulletproof – luodinkestävä  Bulletproof  Colton   1998  Isän jäljillä  This Is My Father  Kieran Johnson   Poodle Springs – kuolema aavikolla  Poodle Springs  Philip Marlowe  televisioelokuva 1999  Sinisilmä-Mickey  Mickey Blue Eyes  Frank Vitale   The Yards  The Yards  Frank Olchin   2000  Luckytown  Luckytown  Charlie Doyles   Tuhon tiellä  The Way of the Gun  Joe Sarno   2001  A Glimpse of Hell  A Glimpse of Hell  Fred Moosally  televisioelokuva Red Rockin vankila  Warden of Red Rock  John Flinders  televisioelokuva Viva Las Nowhere  Viva Las Nowhere  Roy Baker   Määrätty murhattavaksi  In the Shadows  Lance Huston   Night at the Golden Eagle  Night at the Golden Eagle  vankilanjohtaja  kreditoimaton 2002  Lathe of Heaven  Lathe of Heaven  tohtori William Haber  televisioelokuva City of Ghosts  City of Ghosts  Marvin   Blood Crime – salattu rikos  Blood Crime  Morgan McKenna  televisioelokuva 2003  House of Jericho  Jericho Mansions  Leonard Grey   Dogville  Dogville  gangsteri   This Thing of Ours  This Thing of Ours  Jimmy   Elf  Elf  Walter   2004  The Incredible Mrs. Ritchie  The Incredible Mrs. Ritchie  Harry Dewitt  televisioelokuva 2005  Santa’s Slay – Paholaispukki  Santa’s Slay  Darren Mason  kreditoimaton 2008  Wisegal  Wisegal  Salvatore Palmeri  televisioelokuva Salainen agentti 86  Get Smart  presidentti   2009  New York, I Love You  New York, I Love You  Riccoli   Mercy  Mercy  Gerry Ryan   Middle Men  Middle Men  Jerry Haggerty   Poutapilviä ja lihapullakuuroja  Cloudy with a Chance of Meatballs  Tim Lockwood  ääni 2010  Henry’s Crime  Henry’s Crime  Max Saltzman   2011  Minkow  Minkow  Paul Vinsant   Detachment  Detachment  Seaboldt   2013  Blood Ties  Blood Ties  

Televisiosarjat
Vuosi Suomenkielinen nimi Alkuperäinen nimi Rooli Jakso(t) Muuta 1961  Alaston kaupunki  Naked City  Marty Feketi  ”Bullets Cost Too Much”  nimellä Jimmy Caan Valtatie 66  Route 66  Johnny  ”And the Cat Jumped Over the Moon”  nimellä Jimmy Cahn 1962  Alcoa Premiere  Alcoa Premiere  Arch Williams  ”The Masked Marine”   Lahjomattomat  The Untouchables  Keir Brannon ”A Fist of Five”   1963  The Wide Country  The Wide Country  Buddie Simpson  ”A Cry from the Mountain”   Tohtori Kildare  Dr. Kildare  Charley Johnson  ”The Mosaic”   Tohtori Ben Casey  Ben Casey  tohtori Keith Gregory  ”Justice to a Microbe”   Death Valley Days  Death Valley Days  BobJim McKinney  ”Shadow of Violence””Deadly Decision”   Combat!  Combat!  Beckman  ”Anatomy of a Patrol”   Kraft Suspense Theatre  Kraft Suspense Theatre  Rick Peterson  ”The Hunt”   1964  Channing  Channing  Jeff Brubaker  ”My Son, the All-American”   Hitchcock esittää  The Alfred Hitchcock Hour  Jay Shaw/Phil Beldone  ”Memo from Purgatory”   1965  Wagon Train  Wagon Train  Paul  ”The Echo Pass Story”   1969  The F.B.I.  The F.B.I.  Eugene David Holt  ”A Life in the Balance”   Salainen agentti 86  Get Smart  Rupert of Rathskeller  ”To Sire, with Love: Part 1””To Sire, with Love: Part 2”  kreditoimaton 1977  The Godfather: A Novel for Television  The Godfather: A Novel for Television  Santino ”Sonny” Corleone     1981  Les uns et les autres  Les uns et les autres  Glenn Sr./Glenn Jr.    minisarja 2003–2007  Las Vegas  Las Vegas  Ed Deline  88 jaksossa   2004  Yli synkän virran  Crossing Jordan  Ed Deline  ”What Happens in Vegas Dies in Boston”   2012  Havaiji 5-0  Hawaii 5-0  Tony Archer  Tuotantokausi 2 Jakso 18 "Lekio" (Radio)  Vain yksi jakso 

Nettikomediasarjat

Vuosi Suomenkielinen nimi Alkuperäinen nimi Rooli Jaksot Muuta 2010   The Annoying Orange   Jalapeño   

Lähteet

Aiheesta muualla


Luokka:Yhdysvaltalaiset elokuvanäyttelijät
Luokka:Hollywood Walk of Fame
Luokka:Vuonna 1940 syntyneet
Luokka:Vuonna 2022 kuolleet
Luokka:Seulonnan keskeiset artikkelit